**2 тур 2016-2017г.**

**5 - 8 кластар өсөн интернет-олимпиада һорауҙарына яуаптар**

1. Үҙ-ара мәғәнәүи һәм грамматик бәйләнештә тороусы һөйләмдәр берләшмәһе нисек атала?

Яуап: текст

1. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан.* ***Ул*** *1930 йыл ойошторолған.* ***Дөйөм*** *майҙаны 70 мең гектарҙан ашыу. Унда һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай.* ***Бында*** *эшләүселәрҙең күҙәтеүе аҫтында бөтә йәнлектәр һәм* ***ҡоштар*** *йәшәй. Ғалимдар* ***унда*** *йәшәүсе хайуандарҙың тормошон өйрәнәләр.*

1. Текста беренсе торорға тейеш булған һөйләмде табығыҙ:

*Беҙҙең райондан Өфөгә поезд, самолет һәм пароход менән барып була. Уның урамдары киң, оҙон һәм матур. Күп ерҙәрҙән автобус менән киләләр. Өфө – Башҡортостандың баш ҡалаһы. Өфөлә төрлө заводтар һәм фабрикалар күп.Өфөнө ике яҡлап уратып Ағиҙел йылғаһы аға.*

1. Килтерелгән миҫалдың стилен билдәләгеҙ:

*Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы.*

Публицистик стиль

1. Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

*Йәштәш- ҡорҙаш,тиңдәш,тиҫтер, тиң, бер йылғы,бер йәштә*

*Ҡолау- ҡолап китеү,тәкмәсләп барып төшөү, йығылыу, ауыу*

*Яратыу-һөйөү, оҡшатыу,яҡын күреү, арыу күреү,ғашик булыу, ғишыҡ тотоу,күҙ төшөү*

*Ваҡыт- мәл,саҡ,осор,миҙгел,заман,дәүер,эпоха*

*Матур- һылыу,гүзәл,сибәр,нәфис, зифа,һомғол, һоҡланғыс, нәзәкәтле*

*Сабый- йәш бала,бәләкәй бала, бәпес, бәпәй*

1. Рус телендә бирелгән фразеологизмдарҙың башҡорт телендәге парҙарын тап:

*Два сапога пара- икеһе бер ҡалып, силәгенә күрә ҡапҡасы*

*Душа нараспашку- асыҡ күңелле*

*Глаза на мокром месте- балауыҙ һығыу*

*Сыграть в ящик- ғүмер өҙөлөү, гүргә инеү*

*Кот наплакал – тырнаҡ осондай*

*Бить баклуши- эт һуғарыу, ел ҡыуыу*

*Пристал как банный лист- һағыҙаҡ кеүек йәбеште, йәнгә тейеү*

*Водить за нос – кәкре ҡайынға терәү, төп башына ултыртыу*

*Выеденного яйца не стоит- һуҡыр бер тин дә тормай*

*На душе кошкискребут – эс бошоу,йөрәккә төйөн булыу*

1. Бирелгән фразеологик берәмектәрҙең мәғәнәләрен аңлатығыҙ:

*борсаҡ сәсә- бик маҡтанып хәбәр һөйләү*

*тирмәне шәп тарта- ашауға бик шәп*

*теш ҡайрау –асыу һаҡлап,уҫал ниәт тотоу*

*ҡойороҡ болғау-түрәләр, кешеләр алдында ҡуштанланыу, ярымһаҡланыу;шартына ҡарап төрлө һүҙ һөйләү,хәйләләү.*

*мамай заманында – әллә ҡасан, бик күптәнге*

*дөйә ҡойроғо ергә еткәс- булмай, тормошҡа ашмай торған йәки булыры бик алыҫ эш-хәл тураһында мыҫҡыллабыраҡ әйтелә.*

1. Һүҙҙәрҙе ижектәргә бүлегеҙ, *ижек төрҙәрен* билдәләгеҙ:

*Бо/рон/ғо – бо-асыҡ ижек, рон –ябыҡ ижек, ғо-асыҡ, баҫымлы ижек.*

*а/рыҫ/лан – а-асыҡ ижек, рыҫ –ябыҡ, лан- ябыҡ, баҫымлы ижек.*

*ет/меш –ет –ябыҡ ижек, меш –ябыҡ , баҫымлы ижек.*

*мө/хәб/бәт – мө-асыҡ ижек,хәб –ябыҡ ижек,бәт- ябыҡ, баҫымлы ижек*

*ҡур/ҡаҡ – кур-ябыҡ ижек, ҡаҡ-ябыҡ баҫымлы ижек.*

*ал/маш/сы –ал- ябыҡ ижек, маш –ябыҡ, сы- асыҡ, баҫымлы ижек.*

1. ***Ҡара диңгеҙ*** *һүҙенең яһалышын аңлатып яҙырға?*

*Был ҡушма һүҙ, бер береһенә эйәреп килгән ике һүҙ бер төшөнсәне аңлата.*

1. ***Юлдаш, ҡурайсы һүҙҙәренең ялғау төрөн билдәләгеҙ?***

***Яуап:Һүҙ яһаусы ялғау***

1. *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н.Нәжми )* Һөйләмдә бирелгән яңғыҙлыҡ исемдәрҙең күплек төрөн билдәләгеҙ? Ижтимағи һәм шәхси тормошта бергә эшләү, йәшәү, батырлыҡ, ижад яғынан төркөмләүҙе белдергән коллектив күплек формаһы.
2. *Бик күп* ***илдәр(төшөм килеш)*** *гиҙҙем,* ***һыуҙар(төшөм килеш)***  *кистем. Фәриҙәгә яңы* ***күлдәк (төп килеш)*** *алғандар*.
3. ***Тәүәккәл таш ярыр, булдыҡһыҙ баш ярыр.*** Һөйләмдең эйәһе ниндәй һүҙ төркөмөнән килгән? (исемләшкән сифаттар)
4. ***Фото, код, ток һүҙҙәрендәге О хәрефе ҡайһы килеш ялғауында һаҡланмай?*** Бөтә килештә лә һаҡлана.
5. Алмаштарҙың төркөмсәһен билдәләгеҙ: *Ай уға (зат алмашы) һәр (билдәләү алмашы) кис ошо(күрһәтеү алмашы) һүҙҙе ҡабатлаған…*
6. Ҡылымдарҙың яһалышын билдәләгеҙ:

*Яуап: Ҡушма ҡылымдар яһаусы ярҙамсы ҡылымдар*

*ауыҙ ит - исем+ ярҙамсы ҡылым*

*күңел ас – исем + ҡылым*

*ҡаршы ал- исем+ҡылым*

*хәл йый – исем + ҡылым*

1. *Исемеңде ташҡа яҙма, ил йөрәгенә яҙ* (Мәҡәл). Бирелгән һөйләмдең әйтелеү маҡсаты буйынса төрөн билдәләгеҙ.

*Яуап: Бойороҡ һөйләм*

1. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

*Башҡортостаным (төп килеш,эйә) минең, гөлбаҡсалар иле! Беләһегеҙме, унда йәйге айҙарҙа гөлдәрҙән бал яуа, арыш баш ҡоҫҡан саҡта баҫыу өҫтөндә монар аға, ә күктә һабантурғай, ер өҫтөндәге әле зәңгәр, әле күгелйем тулҡынға ҡыуанып, үрҙән моң ҡоя. Эй, йәйрәп ятҡан Бүздәгем(төп килеш,эйә) минең! Бүздәк һауаһының тәнгә сихәтен, йәнгә рәхәтен былбыл телдәре лә әйтеп бирә алмаҫ, ти торғайны минең әсәйем(төп килеш,эйә). Ул саҡта бала-саға ғына инем, ә унан, Бүздәктән ары донъяны күҙ алдына ла килтермәгәс, уның ниңә шул тиклем мөхәббәтле итеп һөйләшкәнен аңлай алмағанмын. Хәҙер белдем мин Тыуған илкәйемдең (эйәлек килеш, аныҡлаусы) ҡәҙерҙәрен!*

*Шул тиклем һағындым үҙебеҙҙең ерҙе, тупраҡты! Ҡара тупраҡты! Һағыштарымдан(сығанаҡ килеш, тултырыусы) йөрәккәйемә(төбәү килеш, тултырыусы) ҡан һарҡыны…Үҙебеҙҙең яҡтың яҙын, көҙөн, ҡышын, йәйҙәрен һағындым. Ҡайҙа һуң һеҙ, ғәзиз тыуған яҡтарым(төп килеш, өндәш һүҙ)?! Әле мин диңгеҙҙәр, далалар, шырлыҡтар, тауҙар, урман-ҡырҙар аша ҡайтып китер инем ҡош булып, Урал бөркөтө булып ҡайтыр инем һеҙҙең янға*! (К. Кинйәбулатова)

1. Бирелгән омонимдарҙың төрөн билдәләгеҙ: *өй (йорт) – өй (бойроҡ һөйкәлешендә ҡылым формаһы ) – Лексик –грамматик омонимдар йәки омографтар, улар ошо бирелгән формаларында ғына тап килә.*
2. Антоним, синоним, омоним һүҙлектәре ниндәй төркөмгә ҡарай? Лексиканың айырым төркөмдәрен сағылдырған һүҙлектәр, улар аңлатмалы һүҙлектәр рәтенә инә.